CELEX: 22007D0085(01)
Language: sk
Date: 2007-07-06 00:00:00
Title: Rozhodnutie Spoločného výboru EHP č. 85/2007 zo 6. júla 2007 , ktorým sa mení a dopĺňa príloha VI (Sociálne zabezpečenie) k Dohode o EHP

13.12.2007   
            
            
               SK
            
            
               Úradný vestník Európskej únie
            
            
               L 328/29
            
         
      ROZHODNUTIE SPOLOČNÉHO VÝBORU EHP
   
   č. 85/2007
   zo 6. júla 2007,
   ktorým sa mení a dopĺňa príloha VI (Sociálne zabezpečenie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha VI k dohode bola zmenená a doplnená rozhodnutím Spoločného výboru EHP č. 118/2006 z 22. septembra 2006 (1).
            
         
               (2)
            
            
               Rozhodnutie Správnej komisie Európskych spoločenstiev pre sociálne zabezpečenie migrujúcich pracovníkov č. 204 zo 6. októbra 2005 o vzorových formulároch potrebných na uplatňovanie nariadení Rady (EHS) č. 1408/71 a (EHS) č. 574/72 (séria E 200) (2) sa má začleniť do dohody.
            
         
               (3)
            
            
               Rozhodnutie Správnej komisie Európskych spoločenstiev pre sociálne zabezpečenie migrujúcich pracovníkov č. 206 z 15. decembra 2005 o spôsoboch práce a zložení Rady audítorov Správnej komisie pre sociálne zabezpečenie migrujúcich pracovníkov (3) sa má začleniť do dohody.
            
         
               (4)
            
            
               Rozhodnutia Správnej komisie Európskych spoločenstiev pre sociálne zabezpečenie migrujúcich pracovníkov č. 184 a 188, začlenené do dohody, sú nahradené rozhodnutím č. 204.
            
         
               (5)
            
            
               Rozhodnutia Správnej komisie Európskych spoločenstiev pre sociálne zabezpečenie migrujúcich pracovníkov č. 86 a 159, začlenené do dohody, sú nahradené rozhodnutím č. 206,
            
         ROZHODOL TAKTO:
   Článok 1
   Príloha VI k dohode sa mení a dopĺňa takto:
   
               1.
            
            
               Znenia bodov 3.43 (rozhodnutie č. 158), 3.64 (rozhodnutie č. 188) a 3.8 (rozhodnutie č. 86) sa vypúšťajú.
            
         
               2.
            
            
               Za bod 3.78 (rozhodnutie č. 202) sa vkladajú tieto body:
               
                           „3.79.
                        
                        
                           
                              32006 D 0613: rozhodnutie Správnej komisie Európskych spoločenstiev pre sociálne zabezpečenie migrujúcich pracovníkov č. 204 zo 6. októbra 2005 o vzorových formulároch potrebných na uplatňovanie nariadení Rady (EHS) č. 1408/71 a (EHS) č. 574/72 (séria E 200) (Ú. v. EÚ L 254, 16.9.2006, s. 1).
                        
                     
                           3.80.
                        
                        
                           
                              32006 D 0352: rozhodnutie Správnej komisie Európskych spoločenstiev pre sociálne zabezpečenie migrujúcich pracovníkov č. 206 z 15. decembra 2005 o spôsoboch práce a zložení Rady audítorov Správnej komisie pre sociálne zabezpečenie migrujúcich pracovníkov (Ú. v. EÚ L 130, 18.5.2006, s. 39).“
                        
                     
         Článok 2
   Znenie rozhodnutí č. 204 a 206 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júla 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júla 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 333, 30.11.2006, s. 42.
   
      (2)  Ú. v. EÚ L 254, 16.9.2006, s. 1.
   
      (3)  Ú. v. EÚ L 130, 18.5.2006, s. 39.
   
      (4)  Ústavné požiadavky neboli oznámené.